Versie van 9 okt 2010 om 17:34 (bewerken)93.149.0.218 (Overleg) (→‎Slaap)← Oudere bewerking
−*'''Ariston''' [http://www.hotel-sicily.it/it/altre-destinazioni/taormina/index.php Hotel Taormina] - Via Bagnoli Croce - 98039 Phone +39 0942 643131 fax +39 0942 643141. Charmante en elegante hotel naast het Griekse theater in Taormina.+*'''Ariston''' - Via Bagnoli Croce - 98039 Phone +39 0942 643131 fax +39 0942 643141. Charmant en elegant hotel naast het Griekse theater in Taormina. Honderde ANCYL-ondersteuners sak toe op Johannesburgse middestad voor Malema-verhoor | Maroela Media
Honderde ANCYL-ondersteuners sak toe op Johannesburgse middestad voor Malema-verhoor
Golden Miles Bhudu van die South African Prisoners Organisation for Human Rights betoog Maandag buite Luthuli-huis in Johannesburg in protes teen ANC-jeugligaleier, Julius Malema, se dissiplinêre verhoor wat Dinsdag begin. Foto: Werner Beukes/SAPA
Die leier van die ANC-jeugliga, Julius Malema, se dissiplinêre verhoor begin Dinsdag by Luthuli-huis in Johannesburg.
Malema , sy woordvoerder en nog vier jeugligalede word daarvan aangekla dat hulle die verdeeldheid in die ANC en die party in oneer gebring het. Ontleders beskryf die verhoor as die moeilikste geveg van Malema se politieke loopbaan. Indien hy skuldig bevind word kan sy ANC-lidmaatskap vir tot vyf jaar opgeskort word en sal hy nie langer as jeugligaleier kan dien nie. Intussen het honderde ANC-ondersteuners Dinsdagoggend in die Johannesburgse middestad saamgetrek en veroorsaak dit chaos met die metropolisie wat talle strate moes afsper. Malema-ondersteuners beweeg deur die strate terwyl hulle op fluitjies en vuvuzelas blaas en vir motoriste wys om te stop of u-draaie te maak. ŉ Nagwaak is Maandagaand vir Malema in Beyers Naude-plein gehou. Malema se ondersteuners wil hê die ANC moet aanklagte teen hom en sy beamptes laat vaar. Die jeugliga se woordvoerder, Floyd Shivambu, die liga se adjunk-president, Ronald Lamola, die liga se sekretaris-generaal, Sindiso Magaqa, sy adjunk, Kenetswe Mosenogi en die tesourier generaal, Pule Mabe, word saam met Malema aangekla. Die jeugliga het gesê dat hy ŉ span na Botswana sal stuur om regime verandering te weeg te bring. Die regerende party het woedend op die uitlatings reageer. Die jeugliga het om verskoning gevra vir die uitlatings en sy verklaring teruggetrek. Malema is verlede jaar daaraan skuldig bevind dat hy president Jacob Zuma gekritiseer het. Daar is destyds gesê indien Malema binne twee jaar skuldig bevind word aan ŉ soortgelyke oortreding hy sy ANC-lidmaatskap sal verloor.
Polisie gebruik rubberkoeëls om ANCYL-ondersteuners uiteen te jaag tydens Malema-verhoor